b'\n_START_ARTICLE_\nPirunpes\xc3\xa4 (Vesilahti)\n_START_PARAGRAPH_\nPirunpes\xc3\xa4 on Vesilahden Hinsalassa Tuhnuvuoren jyrk\xc3\xa4ss\xc3\xa4 kalliosein\xc3\xa4m\xc3\xa4ss\xc3\xa4 sijaitseva luola. Luola on vaikeap\xc3\xa4\xc3\xa4syisess\xc3\xa4 paikassa l\xc3\xa4hell\xc3\xa4 vedenrajaa. Kansantarinoiden mukaan luolasta on ollut yhteys Karkun Pirunvuoreen tai Laukon kartanon keskiaikaiseen kivikellariin. Vesilahden kirkon rakentamisen j\xc3\xa4lkeen kerrotaan kirkon paikalla aiemmin asustaneiden pakanajumalien muuttaneen j\xc3\xa4rven yli Pirunpes\xc3\xa4\xc3\xa4n.'